Gewilde TV-Karakter inspirasie agter grimeerreeks | SARIE
Gewilde TV-Karakter inspirasie agter grimeerreeks	deur SARIE.com-span
Die skoonheidshuis M.A.C is bekend vir hul interessante beperkte uitgawe grimeerreekse. Nóú het hul ook inspirasie uit die gewilde animasie TV-reeks The Simpsons geput. En die gesig vir dié splinternuwe grimeerreeks is niemand anders as supervrou en –ma Marge Simpson.
Met Marge se kenmerkende groot oë, lang wimpers en blou ‘beehive’-haarstyl in gedagte bestaan die M.A.C The Simpsons-grimeerreeks uit twee oogskadupalette, ’n poeier blos, lipglans, vals wimpers en naelplakkers. Boonop kan aanhangers ook uitsien na speelse speelse produkname soos Vivacious Vacuum Cleaner Bag (vlootblou oogskadu), Nacho Cheese Explosion (neongeel lipglans) en Sideshow You (koraalpienk blos).
Die M.A.C The Simpsons-grimeerreeks
Sharon en Kelly Osbourne onthul grimeervennootskap – lees meer!
Die M.A.C The Simpsons-grimeerreeks is vanaf 4 September beskikbaar by uitsoekwinkels van Edgars. Pryse wissel tussen R250 en R700.
What is your favorite all-time episode of #thesimpsons? pic.twitter.com/sYqYFacKB9
— The Simpsons (@TheSimpsons) June 11, 2014
The Simpsons vier 20 jaar!
The Simpsons het reeds 24 seisone agter die rug – die meeste nóg in TV-geskiedenis.
Die reeks het sy eie ster op die Hollywood Walk Of Fame.
Die omstrede Homer Simpson se gunsteling woord, “D’oh!” is selfs opgeneem in die Oxford English Dictionary.
Volg dié 5 wenke om nuwe lewe aan jou grimering te gee